வெற்றியெல்லாம் நீர்அருளிச் செய்தீர் என்று வேலன்தான் துறவியினை வணங்கி நின்றான்! உற்றபெரு வாழ்வனைத்தும் நீவிர் தந்தீர் ஒருபோதும் மறவேன்என் றுரைத்தாள் அன்னம்! பெற்றவன்தன் பிள்ளைக்கு நலத்தைச் செய்தான் பெருவியப்புக் கிடமில்லை என்று கூறி ஒற்றுநரை முடிநீக்கி வீரப் பன்தன் உருக்காட்டினான் யார்க்கும் உவகை யூட்டி! இயல் 93       முடிசூட்டு விழா அறிவிப்பு.  தெருவெல்லாம் மறுநாளே முரச றைந்து திருநாடு வேலற்குத் தரும்வி ழாவைப் பெருநாடெல் லாம்உரைத்தார்; வான்ம றைத்துப் பின்னிவைத்த வண்ணப்பந் தல்கள் நாட்டி